Source: https://www.riigiteataja.ee/akt/104112016009?leiaKehtiv
Timestamp: 2019-09-22 08:21:44+00:00
Document Index: 5066488

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 35', '§ 40', '§ 43', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 9', '§ 11', '§ 12', '§ 13', '§ 12', '§ 14', '§ 15', '§ 16']

Põllumajandustoote sekkumiskokkuostu ja eraladustamise täpsem kord – Riigi Teataja
Põllumajandustoote sekkumiskokkuostu ja eraladustamise täpsem kord
Põllumajandustoote sekkumiskokkuostu ja eraladustamise täpsem kord - sisukord
2 Sekkumiskokkuost
§ 3 Pakkumuse esitamine
§ 4 Sekkumiskokkuostuks pakutavad tooted
§ 5 Pakkumuse rahuldamine ja toote ülevõtmine
§ 6 Pakkumine teise liikmesriiki
§ 7 Ettevõtte heakskiitmine sekkumiskokkuostuks pakutava toote tootmiseks
§ 8 Toote ladustamise koht
§ 9 Sekkumisvaru müügi avamine
§ 10 Sekkumisvaru müük
3 Eraladustamine
§ 11 Eraladustamise pakkumus ja toetuse taotlus
§ 12 Eraladustamise pakkumuse ja toetuse taotluse rahuldamine
§ 13 Ladustamata toote lattu paigutamine
§ 14 Eraladustamislepingu sõlmimine
§ 15 Ladustatud toote laost väljaviimine ja toetuse maksmine
§ 16 Eraladustamine teises liikmesriigis
RT I, 04.11.2016, 9
Vastu võetud 02.11.2016 nr 63
Määrus kehtestatakse Euroopa Liidu ühise põllumajanduspoliitika rakendamise seaduse § 35 lõike 3, § 40 lõike 2 ja § 43 lõike 4 ning komisjoni rakendusmääruse (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas (ELT L 206, 30.07.2016, lk 71–127), artikli 3 lõike 1 ja artikli 5 lõike 1 alusel.
Määrusega kehtestatakse Euroopa Parlamendi ja nõukogu määruse (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671–854), artikli 8 punktis a nimetatud turukorraldusabinõu (edaspidi sekkumiskokkuost) ning sama artikli punktis b nimetatud turukorraldusabinõu (edaspidi eraladustamine) rakendamise täpsem kord osas, mida ei ole kehtestatud Euroopa Liidu määrusega.
(1) Sekkumiskokkuostuks ja eraladustamiseks võib pakkuda Euroopa Parlamendi ja nõukogu määruse (EL) nr 1308/2013 artiklis 9 sätestatud päritolu toodet.
(2) Toode, mida pakutakse sekkumiskokkuostuks ja eraladustamiseks, peab vastama komisjoni delegeeritud määruse (EL) 2016/1238, millega täiendatakse Euroopa Parlamendi ja nõukogu määrust (EL) nr 1308/2013 riikliku sekkumise ja eraladustamistoetuse osas (ELT L 206, 30.7.2016, lk 15–43), artiklis 3 sätestatud nõuetele.
(3) Sekkumiskokkuostuks ja eraladustamiseks võib toodet pakkuda komisjoni delegeeritud määruse (EL) 2016/1238 artiklis 2 nimetatud isik.
(4) Komisjoni delegeeritud määruse (EL) 2016/1238 artiklis 4 sätestatud juhul esitab sekkumiskokkuostuks ja eraladustamiseks toodet pakkuv isik tagatise.
2. peatükk Sekkumiskokkuost
§ 3. Pakkumuse esitamine
(1) Toote sekkumiskokkuostuks pakkumiseks esitatakse Põllumajanduse Registrite ja Informatsiooni Ametile (edaspidi PRIA) komisjoni rakendusmääruse (EL) 2016/1240 artiklites 2 ja 7 sätestatud nõuetele vastav kirjalik pakkumus.
(2) Pakkumus esitatakse, arvestades komisjoni rakendusmääruse (EL) 2016/1240 artiklites 10 ja 12 pakkumuse esitamise tähtaja kohta sätestatut.
§ 4. Sekkumiskokkuostuks pakutavad tooted
(1) Sekkumiskokkuostuks võib pakkuda Euroopa Parlamendi ja nõukogu määruse (EL) nr 1308/2013 artiklis 11 nimetatud toodet.
(2) Sekkumiskokkuostuks võib pakkuda toodet vähemalt komisjoni rakendusmääruse (EL) 2016/1240 artiklis 5 sätestatud koguses.
(3) Komisjoni rakendusmääruse (EL) 2016/1240 artikli 5 lõike 1 punktis a nimetatud toote vähim pakutav kogus on 120 tonni.
(4) Euroopa Parlamendi ja nõukogu määruse (EL) nr 1308/2013 artiklis 11 sätestatud juhul peab sekkumiskokkuostuks pakutav toode olema toodetud heakskiidetud ettevõttes või selle osas (edaspidi koos ettevõte).
§ 5. Pakkumuse rahuldamine ja toote ülevõtmine
(1) PRIA kontrollib pakkumuse nõuetekohasust ja otsustab selle vastuvõetavuse, arvestades komisjoni rakendusmääruse (EL) 2016/1240 artiklites 8 ja 13 sätestatut.
(2) PRIA esitab komisjoni rakendusmääruse (EL) 2016/1240 artiklis 9 nimetatud teabe Euroopa Komisjonile samas artiklis sätestatud tähtaja jooksul.
(3) PRIA annab tarnekorralduse ning teeb pakkumuse rahuldamise või rahuldamata jätmise otsuse, arvestades komisjoni rakendusmääruse (EL) 2016/1240 artiklites 11, 14, 15 ja 17 sätestatut.
(4) Pärast toote tarnimist kontrollib PRIA selle nõuetekohasust ning annab tarnitud toote ülevõtmise või ülevõtmisest keeldumise kohta komisjoni rakendusmääruse (EL) 2016/1240 artiklis 23 nimetatud ülevõtmisprotokolli.
(5) Maksed tehakse, arvestades komisjoni rakendusmääruse (EL) 2016/1240 artiklis 27 sätestatut.
§ 6. Pakkumine teise liikmesriiki
(1) Komisjoni delegeeritud määruse (EL) 2016/1238 IV lisa I osa punktis 5 ja V lisa I osa punktis 5 sätestatud juhul annab kvaliteedisertifikaadi Veterinaar- ja Toiduamet.
(2) Lõikes 1 nimetatud kvaliteedisertifikaadi saamiseks esitatakse Veterinaar- ja Toiduametile kirjalik taotlus, milles sisalduvad järgmised andmed:
2) taotluse esitaja äriregistri kood;
3) Euroopa Liidu teise liikmesriiki kokkuostuks pakutava toote nimetus ning toote partii number, netokogus kilogrammides, tootmise kuupäev, pakkeühikute arv ja pakendite numbrid;
4) andmed tootja ja heakskiidetud ettevõtte kohta;
5) andmed toote asukoha kohta.
§ 7. Ettevõtte heakskiitmine sekkumiskokkuostuks pakutava toote tootmiseks
(1) Paragrahvi 4 lõikes 4 nimetatud heakskiidu saamiseks esitatakse PRIA-le kirjalik taotlus, milles sisalduvad järgmised andmed:
3) kokkuostuks pakutava toote nimetus;
4) kinnitus, et taotleja järgib komisjoni delegeeritud määruse (EL) 2016/1238 IV lisa III osas või V lisa III osas sätestatud nõuded.
(2) PRIA kiidab ettevõtte heaks üksnes siis, kui komisjoni delegeeritud määruse (EL) 2016/1238 IV lisa III osas või V lisa III osas sätestatud nõuded on täidetud, sealhulgas on ettevõtjale antud toiduseaduse alusel tegevusluba ettevõttes asjakohase toote käitlemiseks.
(3) Hiljemalt kaks tööpäeva enne sekkumiskokkuostuks pakutava toote tootmisega alustamist esitatakse PRIA-le kirjalik teatis, milles sisalduvad järgmised andmed:
2) teatise koostamise kuupäev;
3) toodetava toote nimetus, kogus, tootmise aeg ja pakendamise kuupäev.
§ 8. Toote ladustamise koht
(1) Toote ladustamise koht peab vastama komisjoni delegeeritud määruse (EL) 2016/1238 artiklis 7 sätestatud nõuetele.
(2) Komisjoni rakendusmääruse (EL) 2016/1240 artikli 3 lõike 1 punktis a nimetatud toote puhul on ladustamiskoha vähim laomaht 10 000 tonni.
§ 9. Sekkumisvaru müügi avamine
(1) Kui komisjoni rakendusmääruse (EL) 2016/1240 artikli 28 kohaselt on avatud ülevõetud toote (edaspidi sekkumisvaru) müük pakkumusmenetluse teel, koostab PRIA pakkumuskutse teate ja avalikustab selle, arvestades komisjoni rakendusmääruse (EL) 2016/1240 artiklis 29 sätestatut.
(2) Sekkumisvaru ostuks esitatakse PRIA-le komisjoni rakendusmääruse (EL) 2016/1240 artiklis 30 sätestatud nõuetele vastav kirjalik pakkumus.
(3) Lõikes 1 nimetatud pakkumus esitatakse, arvestades komisjoni rakendusmääruse (EL) 2016/1240 artiklis 28 pakkumuse esitamise tähtaja kohta sätestatut.
(4) PRIA esitab komisjoni rakendusmääruse (EL) 2016/1240 artiklis 31 nimetatud teabe Euroopa Komisjonile samas artiklis sätestatud tähtaja jooksul.
(5) Komisjoni rakendusmääruse (EL) 2016/1240 artiklis 36 sätestatud juhul võib sekkumisvaru müügi avada PRIA.
§ 10. Sekkumisvaru müük
(1) PRIA teeb § 9 lõikes 2 nimetatud pakkumuse rahuldamise või rahuldamata jätmise otsuse, arvestades komisjoni rakendusmääruse (EL) 2016/1240 artiklites 32 ja 33 sätestatut.
(2) Sekkumisvaru eest tasutakse ja see viiakse ladustamiskohast välja, arvestades komisjoni rakendusmääruse (EL) 2016/1240 artiklites 35 ja 37 sätestatut.
(3) Paragrahvi 9 lõikes 5 nimetatud juhul toimub sekkumisvaru müük, arvestades komisjoni rakendusmääruse (EL) 2016/1240 artiklis 36 sätestatut.
3. peatükk Eraladustamine
§ 11. Eraladustamise pakkumus ja toetuse taotlus
(1) Toote eraladustamiseks esitatakse PRIA-le komisjoni rakendusmääruse (EL) 2016/1240 artiklis 40 sätestatud nõuetele vastav kirjalik pakkumus või toetuse taotlus.
(2) Eraladustamise pakkumus või toetuse taotlus esitatakse, arvestades komisjoni rakendusmääruse (EL) 2016/1240 artiklis 39 pakkumuse või toetuse taotluse esitamise tähtaja kohta sätestatut.
(3) Eraladustamise pakkumuse või toetuse taotluse võib esitada Euroopa Parlamendi ja nõukogu määruse (EL) nr 1308/2013 artiklis 17 nimetatud toote kohta.
§ 12. Eraladustamise pakkumuse ja toetuse taotluse rahuldamine
(1) PRIA kontrollib eraladustamise pakkumuse või toetuse taotluse nõuetekohasust ja otsustab selle vastuvõetavuse, arvestades komisjoni rakendusmääruse (EL) 2016/1240 artiklites 2 ja 40 sätestatut.
(2) PRIA esitab komisjoni rakendusmääruse (EL) 2016/1240 artiklis 42 nimetatud teabe Euroopa Komisjonile samas artiklis sätestatud tähtaja jooksul.
(3) PRIA teeb eraladustamise pakkumuse või toetuse taotluse rahuldamise või rahuldamata jätmise otsuse, arvestades komisjoni rakendusmääruse (EL) 2016/1240 artiklites 43–45 sätestatut.
(4) PRIA teavitab lõikes 3 nimetatud otsusest eraladustamise pakkumuse esitanud isikut komisjoni rakendusmääruse (EL) 2016/1240 artikli 44 lõikes 3 sätestatud tähtaja jooksul ning toetuse taotluse esitanud isikut sama määruse artikli 45 lõikes 2 sätestatud tähtaja jooksul.
§ 13. Ladustamata toote lattu paigutamine
Ladustamata toote kohta § 12 lõikes 4 nimetatud pakkumuse või toetuse taotluse rahuldamise teate saamise korral teavitatakse PRIA-t selle toote lattu paigutamisest, arvestades komisjoni rakendusmääruse (EL) 2016/1240 artiklis 46 sätestatut.
§ 14. Eraladustamislepingu sõlmimine
(1) PRIA kontrollib ladustatud toote nõuetekohasust ning sõlmib eraladustamislepingu või keeldub eraladustamislepingu sõlmimisest, arvestades komisjoni rakendusmääruse (EL) 2016/1240 artiklites 49–52 ning artikli 60 lõigetes 1 ja 2 sätestatut.
(2) PRIA teavitab lõikes 1 nimetatud eraladustamislepingu sõlmimisest teist lepingupoolt komisjoni rakendusmääruse (EL) 2016/1240 artiklis 50 sätestatud tähtaja jooksul.
§ 15. Ladustatud toote laost väljaviimine ja toetuse maksmine
(1) Ladustatud toode viiakse laost välja ja toetust makstakse, arvestades komisjoni rakendusmääruse (EL) 2016/1240 artiklites 53–55 sätestatut.
(2) Komisjoni rakendusmääruse (EL) 2016/1240 artikli 53 lõikes 3 sätestatud juhul esitatakse PRIA-le kirjalik teade, milles sisalduvad järgmised andmed:
2) eraladustamislepingu number;
3) ladustatava toote nimetus;
4) laopartii number;
5) laopartii netokaal kilogrammides;
6) tootepartii number;
7) toote ladustamise alguse kuupäev;
8) toote laost väljaviimise kuupäev.
(3) Komisjoni rakendusmääruse (EL) 2016/1240 artiklis 54 nimetatud maksetaotlusega esitatakse kirjalikult järgmised andmed:
2) taotleja äriregistri kood;
3) eraladustamislepingu number;
4) summa, mille maksmist taotletakse.
§ 16. Eraladustamine teises liikmesriigis
(1) Komisjoni delegeeritud määruse (EL) 2016/1238 VI lisa IV ja VI osas sätestatud juhul annab tõendi toote päritolu kohta Veterinaar- ja Toiduamet.
(2) Lõikes 1 nimetatud tõendi saamiseks esitatakse Veterinaar- ja Toiduametile kirjalik taotlus, milles sisalduvad järgmised andmed:
3) selle toote nimetus, mille kohta eraladustamisleping sõlmitakse, ning toote partii number, netokogus kilogrammides, tootmise kuupäev, pakkeühikute arv ja pakendite numbrid;
4) andmed tootja kohta;
(1) Määrust rakendatakse tagasiulatuvalt 2016. aasta 1. novembrist.
(2) Paragrahvi 8 lõikes 2 sätestatud nõuet laomahu kohta kohaldatakse alates sekkumise perioodist 2019/20. Enne nimetatud sekkumise perioodi kohaldatakse komisjoni rakendusmääruse (EL) 2016/1240 artikli 3 lõike 1 punktis a sätestatut.
(1) Põllumajandusministri 8. juuni 2010. a määrus nr 67 „Põllumajandustoodete eraladustamise täpsem kord, nõuded hoiu- ja säilitusruumi kohta, milles eraladustatavat toodet hoitakse, ning pakkumise ja eraladustamislepingu sõlmimise taotluse vormid” (RT I 2010, 32, 160) tunnistatakse kehtetuks.
(2) Põllumajandusministri 21. juuni 2010. a määrus nr 72 „Põllumajandustoote kokkuostu, sealhulgas säilitamise, ja müümise täpsem kord ning pakkumuse vorm” (RT I 2010, 36, 217) tunnistatakse kehtetuks.